પડદા પર કલાકાર તરીકે પોતાની બહુમુખી પ્રતિભા સાબિત કરનારા અભિનેતા મનોજ બાજપેયી જણાવ્યું કે, તે ક્યારેય બોલિવૂડ સ્ટારબનવા નહોતો માંગતો, તે પોતાને એક ક્રિએટિવ એક્ટર તરીકે સ્થાપિત કરવા માગતો હતો. જ્યારે તેને પૂછવામાં આવ્યું કે, શું તેને પડદા પર પોતાની કોઈ ઈમેજ બનાવવાનો પ્રયત્ન કર્યો છે? તેના જવાબમાં તેણે કહ્યું કે, ‘ના મેં ક્યારેય એવું કર્યું નથી, કારણ કે તે મારો ટાર્ગેટ નહોતો. હું ક્યારેય હીરો બનવા ઈચ્છતો જ નહોતો. હું મારી ભૂમિકાઓ સાથે પ્રયોગ કરવા પર ભાર આપું છું.’